# Πρόγραμμα Σπουδών Tομέα Οδοντικής Τεχνολογίας

## Α’ Εξάμηνο

Το πρώτο (Α) Εξάμηνο Σπουδών αποτελείται από έξι (6) μαθήματα Γενικής Υποδομής που αποδίδουν στον φοιτητή τριάντα (30) πιστωτικές μονάδες. Οι φοιτητής παρακολουθεί δεκαεπτά ώρες (17) ανά εξάμηνο θεωρία και έξι (6) ώρες ανά εξάμηνο εργαστηριακή άσκηση σε μικρές ομάδες (Ανατομική Ι, Γενική και Ανόργανη Χημεία, Κυτταρική Βιολογία, Βιοφυσική, Πληροφορική Βιοϊατρικών Επιστημών, Βιοϊατρική Αγγλική Ορολογία).

## Β’ Εξάμηνο

Το δεύτερο (Β) Εξάμηνο Σπουδών αποτελείται από έξι (6) μαθήματα Γενικής Υποδομής που αποδίδουν στον φοιτητή τριάντα (30) πιστωτικές μονάδες. Ο φοιτητής παρακολουθεί είκοσι ώρες (20) ανά εξάμηνο θεωρία και τέσσερις (4) ώρες ανά εξάμηνο εργαστηριακή άσκηση σε μικρές ομάδες (Ανατομική ΙΙ, Βιοχημεία, Οργανική Χημεία, Εισαγωγή στις Βιοϊατρικές Επιστήμες, Φυσιολογία, Βιοστατιστική).

## Γ’ Εξάμηνο

Το τρίτο (Γ) Εξάμηνο Σπουδών αποτελείται από τέσσερα (4) μαθήματα Γενικής Υποδομής και τρία (3) μαθήματα Ειδικής Υποδομής επιλογής υποχρεωτικά για καθεμία από τις πέντε (5) κατευθύνσεις που αποδίδουν στον φοιτητή τριάντα (30) πιστωτικές μονάδες.

Με αυτό τον τρόπο γίνεται μία εισαγωγή στα μαθήματα της κατεύθυνσης που καλείται να επιλέξει ο φοιτητής.

Ο φοιτητής παρακολουθεί είκοσι τέσσερις ώρες (24) ανά εξάμηνο θεωρία και τέσσερις (4) ώρες ανά εξάμηνο εργαστηριακή άσκηση σε μικρές ομάδες.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Α’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **1011-1012** | **1** | ΑΝΑΤΟΜΙΚΗ Ι | 3 | 2 | 5 | 180 | 7 | ΜΓΥ/Υ |
| **1021-1022** | **2** | ΓΕΝΙΚΗ & ΑΝΟΡΓΑΝΗ ΧΗΜΕΙΑ | 3 | 2 | 5 | 180 | 7 | ΜΓΥ/Υ |
| **1031** | **3** | ΚΥΤΤΑΡΙΚΗ ΒΙΟΛΟΓΙΑ | 3 | 0 | 3 | 110 | 4 | ΜΓΥ/Υ |
| **1041-1042** | **4** | ΒΙΟΦΥΣΙΚΗ | 3 | 2 | 5 | 180 | 7 | ΜΓΥ/Υ |
| **1051** | **5** | ΠΛΗΡΟΦΟΡΙΚΗ ΒΙΟΪΑΤΡΙΚΩΝ ΕΠΙΣΤΗΜΩΝ | 3 | 0 | 3 | 90 | 3 | ΜΓΥ/Υ |
| **1061** | **6** | ΒΙΟΙΑΤΡΙΚΗ ΑΓΓΛΙΚΗ ΟΡΟΛΟΓΙΑ | 2 | 0 | 2 | 60 | 2 | ΜΓΥ/Υ |
|  |  | **ΣΥΝΟΛΟ** | **17** | **6** | **23** | **800** | **30** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Β’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **2011** | **1** | ΑΝΑΤΟΜΙΚΗ ΙΙ | 4 | 0 | 4 | 160 | 6 | ΜΓΥ/Υ |
| **2021** | **2** | ΒΙΟΧΗΜΕΙΑ | 3 | 0 | 3 | 90 | 3 | ΜΓΥ/Υ |
| **2031** | **3** | ΟΡΓΑΝΙΚΗ ΧΗΜΕΙΑ | 3 | 0 | 3 | 90 | 3 | ΜΓΥ/Υ |
| **2041** | **4** | ΕΙΣΑΓΩΓΗ ΣΤΙΣ ΒΙΟΙΑΤΡΙΚΕΣ ΕΠΙΣΤΗΜΕΣ | 4 | 0 | 4 | 120 | 4 | ΜΓΥ/Υ |
| **2051-2052** | **5** | ΦΥΣΙΟΛΟΓΙΑ | 4 | 2 | 6 | 210 | 8 | ΜΓΥ/Υ |
| **2061-2062** | **6** | ΒΙΟΣΤΑΤΙΣΤΙΚΗ | 2 | 2 | 4 | 160 | 6 | ΜΓΥ/Υ |
|  |  | **ΣΥΝΟΛΟ** | **20** | **4** | **24** | **830** | **30** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Γ’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικές Μονάδες (ECTS)** | **Κατηγορία Μαθήματος** |
| **3011** | **1** | ΦΑΡΜΑΚΟΛΟΓΙΑ | 3 | 0 | 3 | 90 | 3 | ΜΓΥ/Υ |
| **3021** | **2** | ΜΕΘΟΔΟΛΟΓΙΑ ΕΡΕΥΝΑΣ | 4 | 0 | 4 | 120 | 4 | ΜΓΥ/Υ |
| **3031-3032** | **3** | ΠΡΩΤΕΣ ΒΟΗΘΕΙΕΣ | 2 | 2 | 4 | 120 | 4 | ΜΓΥ/Υ |
| **3041** | **4** | ΓΕΝΙΚΗ ΜΙΚΡΟΒΙΟΛΟΓΙΑ | 4 | 0 | 4 | 120 | 4 | ΜΓΥ/Υ |
| **3051** | **5α** | ΦΥΣΙΟΛΟΓΙΑ ΣΤΟΜΑΤΟΓΝΑΘΙΚΟΥ ΣΥΣΤΗΜΑΤΟΣ | 3 | 0 | 3 | **90** | **3** | ΜΕΥ/ΕΥ |
| **3052** | **5β** | ΑΝΑΤΟΜΙΑ ΟΦΘΑΛΜΟΥ |
| **3053** | **5γ** | ΝΟΣΟΛΟΓΙΑ\* |
| **3061** | **6α** | ΙΣΤΟΛΟΓΙΑ ΣΤΟΜΑΤΟΣ Κ ΟΔΟΝΤΙΚΩΝ ΙΣΤΩΝ | 4 | 0 | 4 | **140** | 5 | ΜΕΥ/ΕΥ |
| **3062** | **6β** | ΟΠΤΙΚΑ ΥΛΙΚΑ ΟΦΘΑΛΜΙΚΩΝ ΦΑΚΩΝ ΚΑΙ ΙΣΤΟΡΙΑ ΤΟΥ ΓΥΑΛΙΟΥ |
| **3063** | **6γ** | ΒΑΣΙΚΕΣ ΑΡΧΕΣ ΔΕΡΜΑΤΟΚΟΣΜΗΤΟΛΟΓΙΑΣ |
| **3064** | **6δ** | ΠΑΘΟΦΥΣΙΟΛΟΓΙΑ |
| **3065** | **6ε** | ΕΙΣΑΓΩΓΗ ΣΤΙΣ ΑΚΤΙΝΟΒΟΛΙΕΣ |
| **3071-3072** | **7α** | ΕΙΣΑΓΩΓΗ ΣΤΑ ΒΙΟΫΛΙΚΑ ΟΔΟΝΤΙΚΗΣ ΤΕΧΝΟΛΟΓΙΑΣ | 4 | 2 | 6 | 180 | 7 | ΜΕΥ/ΕΥ |
| **3073-3074** | **7β** | ΓΕΩΜΕΤΡΙΚΗ ΚΑΙ ΦΥΣΙΚΗ ΟΠΤΙΚΗ |
| **3075-3076** | **7γ** | ΒΑΣΙΚΕΣ ΑΡΧΕΣ ΔΕΡΜΑΤΟΛΟΓΙΑΣ |
| **3077-3078** | **7δ** | ΑΡΧΕΣ ΕΝΟΡΓΑΝΗΣ ΑΝΑΛΥΣΗΣ |
| **3079-3080** | **7ε** | ΕΙΣΑΓΩΓΗ ΣΤΗΝ ΙΑΤΡΙΚΗ ΑΠΕΙΚΟΝΙΣΗ ΚΑΙ ΘΕΡΑΠΕΙΑ |
|  |  | **ΣΥΝΟΛΟ** | **24** | **4** | **28** | **860** | **30** |  |

\* Το μάθημα αυτό είναι κοινό μάθημα επιλογής για τις κατευθύνσεις: Αισθητικής & Κοσμητολογίας, Ακτινολογία & Ακτινοθεραπεία, Ιατρικά Εργαστήρια

# Κατεύθυνση Οδοντικής Τεχνολογίας

## Γενικά Χαρακτηριστικά και Περιγραφικά Στοιχεία του Προγράμματος Σπουδών

**Ακαδημαϊκότητα προγράμματος – Κατεύθυνση Οδοντικής Τεχνολογίας**

Το περιεχόμενο σπουδών της κατεύθυνσης της Επιστήμης της Οδοντικής Τεχνολογίας (Dental Technology) καλύπτει το γνωστικό αντικείμενο της σχεδίασης, κατασκευής και επιδιόρθωσης των διαφόρων τύπων οδοντοπροσθετικών εργασιών όπως ένθετα, στεφάνες, γέφυρες, ολικές και μερικές οδοντοστοιχίες, επένθετες οδοντοστοιχίες, επιεμφυτευματικές αποκαταστάσεις, μεταλλοκεραμικές και ολοκεραμικές αποκαταστάσεις, ορθοδοντικά μηχανήματα και γναθοπροσωπικές αποκαταστάσεις.

Ο Οδοντικός Τεχνολόγος δεν μεταπωλεί, δεν μεταποιεί, δεν εμπορεύεται, δεν είναι απλός χειριστής. Κατασκευάζει από το μηδέν και μορφοποιεί διάφορα υλικά σε οδοντικές προσθέσεις συνδυάζοντας γνώσεις από διάφορες επιστήμες όπως την επιστήμη των βιουλικών, την μηχανολογία, την φυσική, την βιοστατιστική αλλά και επιστήμες της υγείας όπως την φυσιολογία, την βιολογία, την μικροβιολογία κ.α. Ασχολείται επίσης με την αισθητική του προσώπου ως πρωτεύων χαρακτηριστικό.

Για την κατασκευή αυτών των προσθετικών εργασιών χρησιμοποιούνται βιοϋλικά τα οποία μορφοποιούνται με τη χρήση σύγχρονων επιστημονικών μεθόδων, όπως η επιστήμη και τεχνολογία των επαγωγικών ηλεκτρονικών συσκευών, τα Lasers και τα CAD/CAM, ακολουθώντας τις αρχές της εμβιομηχανικής και εμβιομηχανολογίας, για να τοποθετηθούν τελικά στο στόμα σε επαφή με τους ιστούς (οστό, βλεννογόνος, σάλιο) και να λειτουργήσουν με την μέγιστη απόδοση σε αρμονία και συνεργασία με τα υπάρχοντα φυσικά δόντια. Καθίσταται αυτονόητο ότι οι οδοντοπροσθετικές εργασίες είναι Ιατροτεχνολογικές κατασκευές.

«Ιατροτεχνολογικό προϊόν» νοείται κάθε όργανο, συσκευή, εξοπλισμός, υλικό ή άλλο είδος, χρησιμοποιούμενο μόνο ή σε συνδυασμό, συμπεριλαμβανομένου και του λογισμικού που απαιτείται για την ορθή του λειτουργία, το οποίο προορίζεται από τον κατασκευαστή να χρησιμοποιείται στον άνθρωπο για ιατρικούς σκοπούς και του οποίου η κύρια δράση εντός ή επί του ανθρώπινου σώματος δεν επιτυγχάνεται με φαρμακολογικά ή ανοσολογικά μέσα ούτε μέσω του μεταβολισμού.

Η ισχύουσα Νομοθεσία για τα ιατροτεχνολογικά προϊόντα είναι η εξής:

*Κ.Υ.Α. ΔΥ8δ/Γ.Π.οικ. 130648/30-08-2009 (ΦΕΚ Β΄ 2198/02-10-2009)*

*"Εναρμόνιση προς τις διατάξεις της Οδηγίας 93/42/ΕΟΚ "Περί Ιατροτεχνολογικών Προϊόντων"*

*Εφημ. Της Κυβέρνησης, Αρ. Φύλλου 2198/2 Οκτωβρίου 2009*

*Αριθμ. ΔΥ8δ/Γ.Π.οικ.130648*

*Εναρμόνιση της εθνικής νομοθεσίας προς τις διατάξεις της Οδηγίας 93/42/ΕΟΚ «περί ιατροτεχνολογικών προϊόντων».*

*NOMOΣ 4461/2017 – ΦΕΚ Τεύχος Α 38/28.03.2017*

*Μεταρρύθμιση της Διοικητικής Οργάνωσης των υπηρεσιών ψυχικής υγείας, Κέντρα Εμπειρογνωμοσύνης σπάνιων και πολύπλοκων νοσημάτων, τροποποίηση συνταξιοδοτικών ρυθμίσεων του ν. 4387/2016 και άλλες διατάξεις.*

Για την εισαγωγή στο γνωστικό αντικείμενο της Οδοντικής Τεχνολογίας απαιτούνται γενικές γνώσεις Ανόργανης Χημείας, Οργανικής Χημείας, Μικροβιολογίας, Βιολογίας, Βιοχημείας, Βιοφυσικής, Ανατομίας, Φυσιολογίας. Για την επαύξηση της ακαδημαϊκότητας της κατεύθυνσης του Οδοντικού Τεχνολόγου και για να μπορεί αυτός να παρακολουθήσει τις εξελίξεις στην επιστήμη του αλλά και να συμμετέχει σε ερευνητικά προγράμματα, υπάρχουν και γενικά μαθήματα όπως Μεθοδολογία της Έρευνας, Βιοστατιστική, Πληροφορική Βιοϊατρικών Επιστημών, Ξένη Γλώσσα. Για να διαθέτει ο Οδοντικός Τεχνολόγος την επάρκεια της σχεδίασης και κατασκευής των οδοντοπροσθετικών εργασιών το νέο πρόγραμμα σπουδών εμπεριέχει επίσης μαθήματα ειδίκευσης (κατεύθυνσης) τα οποία με μία σωστή αναλογία θεωρητικών και εργαστηριακών ωρών για να υπάρξει αφενός η βέλτιστη θεωρητική κατάρτιση αλλά και αφετέρου η ανάπτυξη όσο το δυνατόν των κατάλληλων δεξιοτήτων. Για το σκοπό αυτό υπάρχουν μαθήματα ειδίκευσης για τις οδοντοπροσθετικές εργασίες (Ακίνητη Προσθετική Ι και ΙΙ, Κινητή Προσθετική Ι, ΙΙ και ΙΙΙ, Οδοντιατρική Κεραμική Ι και ΙΙ, Προσθετική επί Εμφυτευμάτων, Συνδυασμένη Προσθετική, Ορθοδοντική Ι και ΙΙ, Γναθοπροσωπική Προσθετική), ενώ προστέθηκαν και σύγχρονα μαθήματα όπως Πληροφορική Οδοντικής Τεχνολογίας (μελετά την εφαρμογή του CAD CAM), Εμβιομηχανική Οδοντικής Τεχνολογίας, Οργάνωση Έρευνας, Ακίνητη Προσθετική ΙΙΙ, Πολυμερή και Κεραμικά Υλικά Αισθητικής Επικάλυψης) κ.α. με τα οποία ο φοιτητής αποκτά επιστημονικό υπόβαθρο για την παρακολούθηση και υποστήριξη των πλέον σύγχρονων τεχνολογιών αιχμής της συγκεκριμένης Επιστήμης.

Για την σύνταξη του νέου προγράμματος σπουδών ελήφθησαν υπόψη τα προγράμματα αντίστοιχων Τμημάτων Ευρωπαϊκών Πανεπιστημίων και στα οποία υπάρχουν αυτοδύναμα Τμήματα Οδοντικής Τεχνολογίας.

### Σκοπός του Προγράμματος Σπουδών

Το πρόγραμμα σπουδών αποσκοπεί τόσο στη θεωρητική διδασκαλία όσο και την εργαστηριακή άσκηση Εξειδικευμένων Επιστημονικών Γνώσεων, ώστε οι πτυχιούχοι της κατεύθυνσης Οδοντικής Τεχνολογίας να είναι ικανοί να εργαστούν:

Στον Ιδιωτικό Τομέα

* Να έχουν όπως μέχρι τώρα την αποκλειστική ευθύνη ίδρυσης και λειτουργίας εργαστηρίων Οδοντικής Τεχνολογίας. Επιπλέον, το πρόγραμμα αποσκοπεί στην απόκτηση της δυνατότητας οργάνωσης, διοίκησης και σχεδιασμού των παραπάνω εργαστηρίων, όπως επίσης και την ικανότητα εφαρμογής των γνώσεων και μεθόδων που αποκτήθηκαν, ύστερα από την απόκτηση 240 πιστωτικών μονάδων.
* Υπάλληλοι σε Εργαστήρια Οδοντικής Τεχνολογίας (οδοντοτεχνικά εργαστήρια),
* Εμπορικοί Συνεργάτες σε εταιρείες του κλάδου αλλά και μεγάλων εταιρειών διεθνούς εμβέλειας,
* Εκπαιδευτές (Trainers) σε εταιρείες του κλάδου αλλά και μεγάλων εταιριών διεθνούς εμβέλειας,
* Συνεργάτες σε ερευνητικά προγράμματα εταιρειών ή ιδιωτικών Πανεπιστημίων.
* Στο Δημόσιο Τομέα
* Σε Δημόσιους Οργανισμούς παροχής οδοντοπροσθετικής περίθαλψης
* Στην Εκπαίδευση
* Ανάλογα με το επίπεδο των πτυχίων (6, 7 ή 8) σε όλες τις βαθμίδες της εκπαίδευσης.
* Ως εκπαιδευτικοί σε Πανεπιστήμια του εσωτερικού και εξωτερικού.

### Δομή των Σπουδών - Κατεύθυνση Οδοντική Τεχνολογία

Η διάρκεια των σπουδών στο Τμήμα Βιοϊατρικών Επιστημών είναι 8 (οκτώ) εξάμηνα. Τα πρώτα (3) τρία εξάμηνα προσφέρουν γνώσεις γενικής και ειδικής υποδομής και είναι κοινά με την Κατεύθυνση «Ιατρικών Εργαστηρίων», την Κατεύθυνση «Ακτινολογίας και Ακτινοθεραπείας», την Κατεύθυνση «Κοσμητολογίας και Αισθητικής», την Κατεύθυνση «Οδοντικής Τεχνολογίας», και την Κατεύθυνση «Οπτικής και Οπτομετρίας». Τα επόμενα (5) πέντε εξάμηνα προσφέρουν γνώσεις ειδικότητας και ειδικής υποδομής για κάθε Κατεύθυνση αντίστοιχα.

Στα τελευταία δύο εξάμηνα ο φοιτητής της Κατεύθυνσης Οδοντικής Τεχνολογίας κάνει πρακτική άσκηση τετράμηνης διάρκειας συνολικά, ενώ στο τελευταίο εξάμηνο εκπονεί διπλωματική εργασία. Οι δύο αυτές δυνατότητες (πρακτική άσκηση και διπλωματική εργασία) συνδυάζονται με μαθήματα επιλογής υποχρεωτικά σε ένα συνδυασμό με 4 διαφορετικές επιλογές.

### Διπλωματική εργασία

Η εκπόνηση Διπλωματικής Εργασίας αποτελεί σπουδαίο πνευματικό έργο για τον φοιτητή του Τμήματος της Οδοντικής Τεχνολογίας. Αποκτά εμπειρία στη συλλογή και διαχείριση δεδομένων από τις διάφορες πηγές πληροφοριών του έντυπου ή ηλεκτρονικού τύπου, στη συγγραφή επιστημονικής εργασίας και τέλος καθίσταται περισσότερο ενήμερος με το συγκεκριμένο εξειδικευμένο θέμα της μελέτης.

Ο φοιτητής επιλέγει το θέμα της εργασίας που τον ενδιαφέρει μεταξύ μιας λίστας που ανακοινώνεται με θέματα που έχουν δοθεί από το ΕΠ του Τμήματος. Ο φοιτητής έχει συνεργασία με τον εκπαιδευτικό του τμήματος που έχει αναλάβει την επίβλεψή του μέχρι το τέλος, την παρουσίαση της εργασίας και την αξιολόγησή της. Η επιτροπή θεωρεί ότι η εκπόνηση Διπλωματικής Εργασίας προσθέτει ένα επιπλέον ακαδημαϊκό προσόν στον απόφοιτο του τμήματος και γι’ αυτό την εισηγείται στο πρόγραμμα σπουδών.

Η αξιολόγηση πραγματοποιείται με την παρουσίαση του θέματος από το φοιτητή ενώπιον της επιτροπής και ακροατηρίου άλλων φοιτητών. Τα κριτήρια αξιολόγησης είναι:

Α. Ουσιαστικά κριτήρια (γραπτό κείμενο).

|  |  |
| --- | --- |
|  | Βαθμός |
| 1. Πρωτοτυπία στην επεξεργασία του θέματος π.χ. κατασκευή των εργαστηριακών σταδίων και παρουσίαση, ιδία φωτογράφηση, κ.τ.λ. | 5% |
| 2. Πληρότητα θέματος. Εξετάζεται και βαθμολογείται κατά πόσο ο φοιτητής έχει καλύψει πλήρως το θέμα και όλες τις παραμέτρους και έχει κατανείμει σωστά τον όγκο της πληροφορίας ανάλογα με τη βαρύτητά της. Πολλές φορές παρουσιάζονται άριστα κάποιες παράμετροι-μέθοδοι-ιδιότητες αλλά απουσιάζουν άλλες. | 10% |
| 3. Ορθότητα περιεχομένου. Αξιολογείται η υποστήριξη των αναγραφομένων όχι μόνο βιβλιογραφικά αλλά και ως λογική και το σπουδαιότερο η παράθεση των τελευταίων απόψεων για το θέμα. | 5% |
| 4. Δομή, λογική ανάπτυξη. Βαθμολογείται η κατανομή του περιεχομένου και η διάρθρωση από το πιο γενικό στο πιο ειδικό, κάτι που ξεχωρίζει τα δύο μεγάλα μέρη της πτυχιακής, το Γενικό και το Ειδικό μέρος, αλλά και κάθε Κεφάλαιο και Υποκεφάλαιο. | 5% |
| 5. Κατανόηση και εμβάθυνση στο θέμα. Είναι το ουσιαστικότερο κριτήριο όπου ο φοιτητής πρέπει να καταφέρει να οργανώσει τις πληροφορίες με μια λογική σειρά και οπωσδήποτε να προκύπτουν συμπεράσματα. | 10% |
| 6. Επάρκεια βιβλιογραφικής υποστήριξης. Η επάρκεια δεν κρίνεται κατ’ ανάγκη αριθμητικά, αλλά κυρίως από το αν η βιβλιογραφία είναι σύγχρονη και επαρκής για το θέμα. Καλό είναι, οποιαδήποτε πτυχιακή εργασία όσο «φτωχό» και αν είναι το θέμα που πραγματεύεται, να έχει περισσότερες από 30 παραπομπές. | 5% |
| 7. Συνεργασία με τον επιβλέποντα. Βαθμολογείτε η συνεργασία και η ικανότητα του σπουδαστή να αναπτύσσει πρωτοβουλία (αυτάρκεια) στην εκπόνηση της πτυχιακής. | 10% |

Β. Τυπικά κριτήρια (γραπτό κείμενο).

|  |  |
| --- | --- |
|  | Βαθμός |
| 1. Γενική εμφάνιση πτυχιακής. Ελέγχεται αν το σώμα της πτυχιακής είναι φτιαγμένο σύμφωνα με τις οδηγίες. | 5% |
| 2. Γλώσσα γραφής (δημοτική, πρόσωπο κ.τ.λ.) | 5% |
| 3. Ποιότητα εικόνων-λεζάντες-παραπομπές. | 5% |
| 4. Δείκτες βιβλιογραφίας. Ελέγχεται αν η υποστήριξη των παραγράφων και των κεφαλαίων είναι επαρκής. Ελέγχεται επίσης αν η παραπομπή που υποστηρίζει συγκεκριμένο κομμάτι είναι όντως σχετική με το θέμα που πραγματεύεται το κομμάτι. | 5% |

Γ. Παρουσίαση.

|  |  |
| --- | --- |
|  | Βαθμός |
| 1. Κατανομή πληροφορίας ανάλογα με το χρόνο για την ενδελεχή παρουσίαση του θέματος. Κάλυψη παραμέτρων θέματος. | 5% |
| 2. Ικανότητα παρουσίασης χωρίς την ανάγκη βοήθειας (ανάγνωση από σημειώσεις, ή τη διαφάνεια κ.τ.λ.). Γενικότερη στάση του σπουδαστή. | 10% |
| 3. Αισθητική της παρουσίασης, ικανότητα σπουδαστή να δημιουργήσει μια αξιοπρεπή παρουσίαση. | 5% |
| 4. Κατανόηση του θέματος. | 10% |

|  |  |
| --- | --- |
| Σύνολο | 100% |

### Πρακτική άσκηση

Η Οδοντική Τεχνολογία είναι ο συνδυασμός επιστήμης και τεχνολογίας. Ο φοιτητής μετά την αποφοίτησή του θα έχει πάρει όλα τα απαραίτητα θεωρητικά και πρακτικά εφόδια για να ανταποκριθεί στις επόμενες επιλογές του. Η πρακτική άσκηση επί τέσσερις συνεχείς μήνες, θα βοηθήσει στην ταχύτερη και αμεσότερη ενσωμάτωση του απόφοιτου στην αγορά εργασίας.

Με την πρακτική άσκηση οι φοιτητές συνειδητοποιούν τον ρόλο που καλούνται να εκπληρώσουν ως πτυχιούχοι, να εφαρμόσουν τις θεωρητικές και πρακτικές γνώσεις που απέκτησαν κατά τη φοίτηση, να εξοικειωθούν με τη λήψη αποφάσεων, την ανάληψη και ολοκλήρωση συγκεκριμένων αυτοδύναμων έργων και υποχρεώσεων, τους ηθικούς και νομοθετικούς περιορισμούς συνεργασίας σε επαγγελματικούς χώρους και την οργάνωση και διοίκηση μικρών ή μεγάλων επιχειρήσεων.

Η εμπειρία που μπορεί να αποκτήσει σε πιστοποιημένο εργαστήριο στο ελεύθερο επάγγελμα και αφορά στο τρόπο που λειτουργεί η ελεύθερη αγορά, στις σχέσεις με τους συναδέλφους του αλλά και τους συνεργάτες οδοντιάτρους, δεν μπορεί να αποκτηθεί κατά τη διάρκεια των σπουδών του. Η πρακτική άσκηση εκτελείται σε οποιοδήποτε Οδοντοτεχνικό εργαστήριο του ιδιωτικού ή δημόσιου φορέα που κατέχει νόμιμη άδεια λειτουργίας οδοντοτεχνικού εργαστηρίου.

Η πρακτική άσκηση πραγματοποιείται με την εποπτεία μελών ΔΕΠ του Τμήματος και συντονίζεται από την Επιτροπή Πρακτικής Άσκησης. Η αξιολόγηση της πρακτικής άσκησης γίνεται με την συμμετοχή όλων των εμπλεκομένων της διοργάνωσής της. Η επιτροπή πρακτικής άσκησης ορίζει τον τρόπο βαθμολόγησης του μαθήματος.

Αντικείμενο του πτυχιούχου του Τμήματος Βιοϊατρικών επιστημών, Κατεύθυνσης Οδοντικής Τεχνολογίας

Μετά την ολοκλήρωση των σπουδών τους, οι πτυχιούχοι του Τμήματος αποκτούν τις απαραίτητες επιστημονικές και τεχνολογικές γνώσεις, ικανότητες και δεξιότητες ώστε να δραστηριοποιούνται ως υπεύθυνοι Οδοντοτεχνίτες σε τομείς της αρμοδιότητάς τους:

* Αναλαμβάνουν την ευθύνη της οργάνωσης και λειτουργίας οδοντοτεχνικού εργαστηρίου που είναι σε θέση να διασφαλίσει την ποιότητα και να πιστοποιήσει την καταλληλόλητα των οδοντικών προσθέσεων που κατασκευάζει.
* Επιλέγουν τα κατάλληλα μηχανήματα και όργανα για τον εξοπλισμό των οδοντοτεχνικών εργαστηρίων, φροντίζουν για τη συντήρησή τους και εφαρμόζουν τους κανόνες υγιεινής και ασφάλειας που προβλέπονται.
* Ενημερώνονται για τα σύγχρονα υλικά, επιλέγουν τα κατάλληλα με την απαιτούμενη βιολογική συμπεριφορά, καθώς και την εργαστηριακή μέθοδο που θα ακολουθήσουν, ανάλογα με την περίπτωση.
* Στελεχώνουν το οδοντοτεχνικό εργαστήριο με εξειδικευμένο προσωπικό, το οποίο επιβλέπουν και στο οποίο αναθέτουν συγκεκριμένες εργασίες, ανάλογα με την ειδικότητά του.
* Σχεδιάζουν και κατασκευάζουν όλα τα είδη των οδοντικών προσθέσεων Κινητής και Ακίνητης Προσθετικής, Προσθετικής σε Εμφυτεύματα καθώς και Γναθοπροσωπικές προσθέσεις, σύμφωνα με τις γραπτές οδηγίες του οδοντιάτρου, με στόχο πάντα τη διατήρηση ή την αποκατάσταση της ισορροπίας του στοματογναθικού συστήματος.
* Σχεδιάζουν και κατασκευάζουν Ορθοδοντικά μηχανήματα διαφόρων τύπων ενδοστοματικά και εξωστοματικά, σύμφωνα πάντα με τις οδηγίες.
* Στα πλαίσια της συλλογικής εργασίας, συμμετέχουν σε ομάδα εργασίας με ειδικούς οδοντιάτρους για τη σχεδίαση και κατασκευή των προαναφερομένων προσθέσεων.
* Εκπονούν μελέτες και συμμετέχουν σε ερευνητικές ομάδες.
* Απασχολούνται στις διάφορες βαθμίδες της εκπαίδευσης, σύμφωνα με την εκάστοτε ισχύουσα νομοθεσία.

### Κατοχύρωση Επαγγέλματος Οδοντικού Τεχνολόγου

Το οδοντοτεχνικό επάγγελμα ασκείται ύστερα από άδεια που χορηγείται από τον Υπουργό Υγείας, Πρόνοιας και κοινωνικών ασφαλίσεων και σύμφωνα με τις διαδικασίες που ορίζονται στο Ν. 1666/1986 (ΦΕΚ 200 Α ́), όπως τροποποιήθηκε με το άρθρο 24 του Ν. 3868/2010 (ΦΕΚ 129 Α ́) και συμπληρώθηκε με το άρθρο 37 του Ν.4058/2012 (ΦΕΚ 63 Α ́).

Όσοι, σύμφωνα με το νόμο αποκτούν άδεια ασκήσεως επαγγέλματος οδοντοτεχνίτη, μπορούν να αποκτήσουν και άδεια ίδρυσης και λειτουργίας οδοντοτεχνικού εργαστηρίου, με τις προδιαγραφές εγκατάστασης και λειτουργίας που προβλέπονται από το νόμο.

### Επαγγελματικά δικαιώματα

1. Οι πτυχιούχοι του τμήματος Οδοντικής Τεχνολογίας της Σχολής Επαγγελμάτων Υγείας και Πρόνοιας (ΣΕΥΠ) των Τεχνολογικών Εκπαιδευτικών Ιδρυμάτων, με βάση τις εξειδικευμένες επιστημονικές και τεχνικές γνώσεις τους, απασχολούνται στον ιδιωτικό και δημόσιο τομέα όπως αυτός ορίζεται από τις διατάξεις που κάθε φορά ισχύουν, σε όλο το φάσμα των οδοντοτεχνικών και ορθοδοντικών κατασκευών καθώς και προσθετικών κατασκευών για αποκατάσταση ανωμαλιών της στοματικής κοιλότητας.
2. Ειδικότερα οι παραπάνω πτυχιούχοι έχουν δικαίωμα απασχόλησης είτε ως στελέχη μονάδων είτε ως αυτοαπασχολούμενοι, στα εξής αντικείμενα και δραστηριότητες:
3. Κατασκευή πάσης φύσεως οδοντοπροσθετικών εργασιών και ορθοδοντικών μηχανημάτων, όπως Ολικές και Μερικές Οδοντοστοιχίες, ένθετα, στεφάνες και γέφυρες, με τα εκάστοτε συγκεκριμένα υλικά, συνδέσμους ακριβείας (Αttachments) σε κινητές προσθετικές εργασίες, ορθοδοντικά μηχανήματα και προσθετικές εργασίες για την αποκατάσταση ανωμαλιών της στοματικής κοιλότητας. Οι εργασίες αυτές πραγματοποιούνται αποκλειστικά στο εργαστήριο με βάση τα αποτυπώματα και τις οδηγίες του οδοντιάτρου, ο οποίος δύναται να παρακολουθεί τις εργασίες για να ελέγχει την τήρηση των οδηγιών τους.
4. Κάθε άλλη επαγγελματική δραστηριότητα που εμφανίζεται με την εξέλιξη της τεχνολογίας και αποδεδειγμένα καλύπτεται από το γνωστικό αντικείμενο της ειδικότητάς τους.
5. Οι πτυχιούχοι του παραπάνω τμήματος μπορούν να απασχολούνται σε όλες τις βαθμίδες της εκπαίδευσης σύμφωνα με την κάθε φορά ισχύουσα νομοθεσία. Μπορούν επίσης να απασχοληθούν και ως μέλη ερευνητικών ομάδων σε θέματα ειδικότητάς τους.
6. Οι πτυχιούχοι του παραπάνω τμήματος μπορούν να ιδρύουν, οργανώνουν και λειτουργούν κατά τρόπο υπεύθυνο και βάσει της κάθε φορά ισχύουσας νομοθεσίας, οδοντοτεχνικό εργαστήριο.
7. Οι πτυχιούχοι του αναφερομένου τμήματος ασκούν το επάγγελμα στο πλαίσιο των παραπάνω επαγγελματικών τους δικαιωμάτων μετά την απόκτηση άδειας άσκησης επαγγέλματος που χορηγείται από τις αρμόδιες Υπηρεσίες του Υπουργείου Υγείας, Πρόνοιας και Κοινωνικών Ασφαλίσεων.

Το τέταρτο (Δ) εξάμηνο Σπουδών της Κατεύθυνσης «Οδοντικής Τεχνολογίας» αποτελείται από δύο (2) μαθήματα Ειδικής Υποδομής και τρία (3) μαθήματα ειδικότητας (κατεύθυνσης) που αποδίδουν στον φοιτητή τριάντα (30) πιστωτικές μονάδες. Οι φοιτητής παρακολουθεί δεκατρείς ώρες (13) ανά εξάμηνο θεωρία και δεκαεπτά (17) ώρες ανά εξάμηνο εργαστηριακή άσκηση σε μικρές ομάδες (Οδοντική Μορφολογία, Συγκλεισιολογία και Κινητή Προσθετική Ι).

Το πέμπτο (Ε) εξάμηνο Σπουδών της Κατεύθυνσης «Οδοντικής Τεχνολογίας» αποτελείται από ένα (1) μαθήμα Ειδικής Υποδομής και τρία (3) μαθήματα ειδικότητας (κατεύθυνσης) που αποδίδουν στον φοιτητή τριάντα (30) πιστωτικές μονάδες. Οι φοιτητής παρακολουθεί δέκα ώρες (10) ανά εξάμηνο θεωρία και είκοσι (20) ώρες ανά εξάμηνο εργαστηριακή άσκηση σε μικρές ομάδες (Ακίνητη Προσθετική Ι, Ορθοδοντική Ι και Κινητή Προσθετική ΙΙ).

Το έκτο (ΣΤ) εξάμηνο Σπουδών της Κατεύθυνσης «Οδοντικής Τεχνολογίας» αποτελείται από τέσσερα (4) μαθήματα ειδικότητας (κατεύθυνσης) που αποδίδουν στον φοιτητή τριάντα (30) πιστωτικές μονάδες. Οι φοιτητής παρακολουθεί εννέα ώρες (9) ανά εξάμηνο θεωρία και εικοσιμία (21) ώρες ανά εξάμηνο εργαστηριακή άσκηση σε μικρές ομάδες (Ακίνητη Προσθετική ΙΙ, Ορθοδοντική ΙΙ, Οδοντιατρική Κεραμική Ι και Κινητή Προσθετική ΙΙΙ).

Το έβδομο (Ζ) εξάμηνο Σπουδών της Κατεύθυνσης «Οδοντικής Τεχνολογίας» αποτελείται από τέσσερα (4) μαθήματα ειδικότητας (κατεύθυνσης) που αποδίδουν στον φοιτητή τριάντα (30) πιστωτικές μονάδες. Οι φοιτητής παρακολουθεί έντεκα ώρες (11) ανά εξάμηνο θεωρία και δεκαεννέα (19) ώρες ανά εξάμηνο εργαστηριακή άσκηση σε μικρές ομάδες (Ακίνητη Προσθετική ΙΙΙ, Οδοντιατρική Κεραμική ΙΙ και Συνδυασμένη Προσθετική-Σύνδεσμοι Ακριβείας).

Το τελευταίο εξάμηνο, 8ο (όγδοο), Σπουδών της Κατεύθυνσης «Οδοντικής Τεχνολογίας» αποτελείται από πέντε (5) μαθήματα ειδικότητας (κατεύθυνσης) και τρία (3) μαθήματα Ειδικής Υποδομής.

## Πίνακες Προγράμματος Σπουδών Κατεύθυνσης Οδοντικής Τεχνολογίας

Πίνακας . - Πρόγραμμα Σπουδών Δ’ Εξαμήνου

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Δ’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **4011-4012** | **1** | ΟΔΟΝΤΙΚΗ ΜΟΡΦΟΛΟΓΙΑ | 3 | 6 | 9 | 270 | 9 | ΜΕΥ/Υ |
| **4021** | **2** | ΒΙΟΫΛΙΚΑ ΟΔΟΝΤΙΚΗΣ ΤΕΧΝΟΛΟΓΙΑΣ | 2 | 0 | 2 | 90 | 3 | ΜΕ/Υ |
| **4031-4032** | **3** | ΣΥΓΚΛΕΙΣΙΟΛΟΓΙΑ | 2 | 2 | 4 | 150 | 5 | ΜΕ/Υ |
| **4041-4042** | **4** | ΚΙΝΗΤΗ ΠΡΟΣΘΕΤΙΚΗ Ι | 4 | 9 | 13 | 300 | 10 | ΜΕ/Υ |
| **4051** | **5α** | ΑΡΧΕΣ ΔΙΟΙΚΗΣΗΣ ΕΠΙΧΕΙΡΗΣΕΩΝ ΚΑΙ ΟΡΓΑΝΩΣΗ ΕΡΓΑΣΤΗΡΙΟΥ | 2 | 0 | 2 | 90 | 3 | ΜΕΥ/ΕΥ |
| **4052** | **5β** | ΑΡΧΕΣ ΜΑΡΚΕΤΙΝΓΚ |
|  |  | **ΣΥΝΟΛΟ** | **13** | **17** | **30** | **900** | **30** |  |

Πίνακας . - Πρόγραμμα Σπουδών Ε’ Εξαμήνου

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Ε’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **5011-5012** | **1** | ΑΚΙΝΗΤΗ ΠΡΟΣΘΕΤΙΚΗ Ι | 3 | 9 | 12 | 300 | 10 | ΜΕ/Υ |
| **5021-5022** | **2** | ΟΡΘΟΔΟΝΤΙΚΗ Ι | 2 | 2 | 4 | 180 | 7 | ΜΕ/Υ |
| **5031-5032** | **3** | ΚΙΝΗΤΗ ΠΡΟΣΘΕΤΙΚΗ ΙΙ | 3 | 9 | 12 | 300 | 10 | ΜΕ/Υ |
| **5041** | **4** | ΥΓΙΕΙΝΗ ΣΤΟΜΑΤΟΣ ΚΑΙ ΕΡΓΑΣΤΗΡΙΟΥ | 2 | 0 | 2 | 90 | 3 | ΜΕΥ/ΕΥ |
|  |  | **ΣΥΝΟΛΟ** | **10** | **20** | **30** | **900** | **30** |  |

Πίνακας . - Πρόγραμμα Σπουδών ΣΤ’ Εξαμήνου

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο ΣΤ’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **6011-6012** | **1** | ΑΚΙΝΗΤΗ ΠΡΟΣΘΕΤΙΚΗ ΙΙ | 2 | 7 | 9 | 270 | 9 | ΜΕ/Υ |
| **6021-6022** | **2** | ΟΡΘΟΔΟΝΤΙΚΗ ΙΙ | 2 | 2 | 4 | 180 | 5 | ΜΕ/Υ |
| **6031-6032** | **3** | ΟΔΟΝΤΙΑΤΡΙΚΗ ΚΕΡΑΜΙΚΗ Ι | 2 | 7 | 9 | 240 | 9 | ΜΕ/Υ |
| **6041-6042** | **4** | ΚΙΝΗΤΗ ΠΡΟΣΘΕΤΙΚΗ ΙΙΙ | 3 | 5 | 8 | 210 | 7 | ΜΕ/Υ |
|  |  | **ΣΥΝΟΛΟ** | **9** | **21** | **30** | **900** | **30** |  |

Πίνακας . - Πρόγραμμα Σπουδών Ζ’ Εξαμήνου

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Ζ’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **7011-7012** | **1** | ΟΔΟΝΤΙΑΤΡΙΚΗ ΚΕΡΑΜΙΚΗ ΙΙ | 3 | 6 | 9 | 240 | 8 | ΜΕ/Υ |
| **7021-7022** | **2** | ΣΥΝΔΥΑΣΜΕΝΗ ΠΡΟΣΘΕΤΙΚΗ-ΣΥΝΔΕΣΜΟΙ ΑΚΡΙΒΕΙΑΣ | 3 | 6 | 9 | 240 | 8 | ΜΕ/Υ |
| **7031** | **3** | ΑΙΣΘΗΤΙΚΗ ΠΡΟΣΘΕΤΙΚΩΝ ΑΠΟΚΑΤΑΣΤΑΣΕΩΝ | 2 | 0 | 2 | 90 | 4 | ΜΕ/Υ |
| **7041-7042** | **4** | ΑΚΙΝΗΤΗ ΠΡΟΣΘΕΤΙΚΗ ΙΙΙ | 3 | 7 | 10 | 300 | 10 | ΜΕ/Υ |
|  |  | **ΣΥΝΟΛΟ** | **11** | **19** | **30** | **870** | **30** |  |

Πίνακας . - Πρόγραμμα Σπουδών Η’ Εξαμήνου

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός Μαθήματος** | **Α/Α** | **Εξάμηνο Η’** | **Ώρες Θεωρίας** | **Ώρες Εργαστηρίου** | **Σύνολο Ωρών** | **Φόρτος Εργασίας** | **Πιστωτικής Μονάδες (ECTS)** | **Κατηγορία Μαθήματος** |
| **8011** | **1** | ΑΠΟΚΑΤΑΣΤΑΣΗ ΔΥΣΛΕΙΤΟΥΡΓΙΩΝ ΣΥΓΚΛΕΙΣΗΣ | 3 | 0 | 3 | 90 | 3 | ΜΕ/Υ |
| **8021-8022** | **2** | ΠΡΟΣΘΕΤΙΚΗ ΕΠΙ ΕΜΦΥΤΕΥΜΑΤΩΝ | 4 | 6 | 10 | 300 | 10 | ΜΕΥ/Υ |
| **8031-8032** | **3** | ΨΗΦΙΑΚΗ ΟΔΟΝΤΙΚΗ ΤΕΧΝΟΛΟΓΙΑ | 3 | 4 | 7 | 180 | 6 | ΜΕΥ/Υ |
| **8041** | **4α** | ΠΟΛΥΜΕΡΗ ΑΙΣΘΗΤΙΚΗΣ ΕΠΙΚΑΛΥΨΗΣ \* | 3 | 0 | 3 | 120 | 4 | ΜΕ/ΕΥ |
| **8042** | **4β** | ΚΕΡΑΜΙΚΑ ΑΙΣΘΗΤΙΚΗΣ ΕΠΙΚΑΛΥΨΗΣ\* |
| **8051-8052** | **5α** | ΓΝΑΘΟΠΡΟΣΩΠΙΚΗ ΠΡΟΣΘΕΤΙΚΗ\* | 3 | 2 | 5 | 150 | 5 | ΜΕ/ΕΥ |
| **8053-8054** | **5β** | ΕΞΕΙΔΙΚΕΥΜΕΝΗ ΟΡΘΟΔΟΝΤΙΚΗ\* |
| **8061** | **6α** | ΟΡΓΑΝΩΣΗ ΕΡΕΥΝΑΣ\* | 2 | 0 | 2 | 60 | 2 | ΜΕΥ/ΕΥ |
| **8062** | **6β** | ΕΜΒΙΟΜΗΧΑΝΙΚΗ ΟΔΟΝΤΙΚΗΣ ΤΕΧΝΟΛΟΓΙΑΣ\* |
| **8071** | **7** | ΔΙΠΛΩΜΑΤΙΚΗ ΕΡΓΑΣΙΑ\* |  |  |  | 150 | 5 | ΜΕ/ΕΥ |
| **8082** | **8** | ΠΡΑΚΤΙΚΗ ΑΣΚΗΣΗ \* |  |  |  | 150 | 6 | ΜΕ/ΕΥ |
|  |  | **ΣΥΝΟΛΟ** | **18** | **12** | **30** | **900** | **30** |  |

## Επιλογές μαθημάτων Η’ Εξαμήνου

Το τελευταίο εξάμηνο, 8ο (όγδοο), Σπουδών της Κατεύθυνσης «Οδοντικής Τεχνολογίας» αποτελείται από πέντε (5) μαθήματα ειδικότητας (κατεύθυνσης) και τρία (3) μαθήματα Ειδικής Υποδομής.

Η Διπλωματική εργασία και η Πρακτική Άσκηση είναι κατ’ επιλογήν υποχρεωτικά μαθήματα.

\* ΓΙΑ ΤΗΝ ΣΥΜΠΛΗΡΩΣΗ ΤΩΝ ΑΠΑΙΤΟΥΜΕΝΩΝ ΜΟΝΑΔΩΝ ECTS ΤΟΥ ΕΞΑΜΗΝΟΥ (30) ΠΡΟΣΦΕΡΟΝΤΑΙ ΟΙ ΠΑΡΑΚΑΤΩ ΕΠΙΛΟΓΕΣ:

1. ΤΡΙΑ ΜΑΘΗΜΑΤΑ ΕΠΙΛΟΓΗΣ (4α ή 4β ΚΑΙ 5α ή 5β ΚΑΙ 6α ή 6β)

2. ΔΙΠΛΩΜΑΤΙΚΗ ΕΡΓΑΣΙΑ + ΠΡΑΚΤΙΚΗ ΑΣΚΗΣΗ

3. ΜΑΘΗΜΑ ΕΠΙΛΟΓΗΣ 5α ή 5β + ΠΡΑΚΤΙΚΗ ΑΣΚΗΣΗ

4. ΜΑΘΗΜΑ ΕΠΙΛΟΓΗΣ 4α ή 4β + ΜΑΘΗΜΑ ΕΠΙΛΟΓΗΣ 6α ή 6β + ΔΙΠΛΩΜΑΤΙΚΗ ΕΡΓΑΣΙΑ

ΕΠΙΛΟΓΗ 1. Ο φοιτητής επιλέγει τρία (3) Μαθήματα κατ’ επιλογήν υποχρεωτικά (2 μαθήματα ειδικότητας και ένα 1 μάθημα ειδικής υποδομής) με συνολικό φόρτο εργασίας τριακόσιες τριάντα μονάδες (330) και έντεκα πιστωτικές (11) μονάδες (ECTS), στα οποία δεν συμπεριλαμβάνεται η Πρακτική Άσκηση και η Διπλωματική Εργασία.

ΕΠΙΛΟΓΗ 2. Ο φοιτητής επιλέγει Διπλωματική εργασία και Πρακτική άσκηση. Η πρακτική άσκηση και η διπλωματική εργασία αντιστοιχούν σε τριακόσιες μονάδες (300) φόρτου εργασίας ή έντεκα (11) πιστωτικές μονάδες συνολικά.

ΕΠΙΛΟΓΗ 3. Ο φοιτητής επιλέγει Πρακτική άσκηση και ένα (1) Μάθημα ειδικότητας επιλογής υποχρεωτικό με συνολικό φόρτο εργασίας τριακόσιες μονάδες (300) και έντεκα πιστωτικές (11) μονάδες (ECTS). Η πρακτική άσκηση αντιστοιχεί σε εκατόν πενήντα μονάδες φόρτου εργασίας (150) και σε έξη (6) πιστωτικές μονάδες και το μάθημα επιλογής με φόρτο εργασίας εκατόν πενήντα (150) μονάδες και πέντε (5) πιστωτικές μονάδες (ECTS).

ΕΠΙΛΟΓΗ 4. Ο φοιτητής επιλέγει Διπλωματική εργασία και δύο (2) Μαθήματα επιλογής υποχρεωτικά με συνολικό φόρτο εργασίας τριακόσιες τριάντα μονάδες (330) και έντεκα πιστωτικές (11) μονάδες (ECTS). Η διπλωματική εργασία αντιστοιχεί σε εκατόν πενήντα μονάδες φόρτου εργασίας (150) και τα 2 μαθήματα επιλογής με φόρτο εργασίας εκατόν ογδόντα μονάδες (180) και έξη (6) πιστωτικές μονάδες (ECTS).